pythainlp/thai-wiki-dataset-v3 huggingface dataset:
เจเรเมน เลนส์

เจเรเมน มาร์ซีอาโน เลนส์ (เกิดวันที่ 24 พฤศจิกายน ค.ศ. 1987) เป็นนักฟุตบอลชาวดัตช์ ผู้เล่นให้กับเบชิกทัชในตุรกี และทีมชาติเนเธอร์แลนด์ เขาถนัดในการเล่นเกมรุก โดยมักเล่นในตำแหน่งปีกซ้าย
เลนส์เริ่มต้นอาชีพกับสโมสรอาเซ็ด โดยมีช่วงที่ถูกปล่อยยืมตัวให้กับเอ็นอีซี ต่อมาใน ค.ศ. 2010 เขาย้ายไปเปเอสเฟ ซึ่งเขาได้พาทีมชนะเลิศ KNVB Cup ในฤดูกาล 2011–12 และต่อมาใน ค.ศ. 2013 เขาเซ็นสัญญากับดือนามอกือยิว ซึ่งเขาได้พาทีมชนะเลิศยูเครเนียนคัพในฤดูกาลแรกที่เขาได้ลงเล่น และในฤดูกาลที่สอง เขาพาทีมคว้าดับเบิลแชมป์ และในเดือนกรกฎาคม ค.ศ. 2015 เขาเซ็นสัญญากับซันเดอร์แลนด์
เลนส์ได้ลงเล่นให้กับทีมชาติเนเธอร์แลนด์ครั้งแรกในเดือนสิงหาคม ค.ศ. 2010 นัดที่พบกับยูเครน โดยเขาทำประตูได้ในนัดนั้น เขาเป็นส่วนหนึ่งของทีมชาติชุดที่จบอันดับที่สามในฟุตบอลโลก 2014
== เกียรติประวัติ ==
=== สโมสร ===
อาเซ็ด
เอเรอดีวีซี: 2008–09
Johan Cruyff Shield: 2009
เปเอสเฟ
KNVB Cup: 2011–12
Johan Cruyff Shield: 2012
ดือนามอกือยิว
ยูเครนเนียนพรีเมียร์ลีก: 2014–15
ยูเครนเนียนคัพ: 2013–14, 2014–15
=== ทีมชาติ ===
เนเธอร์แลนด์
ฟุตบอลโลก อันดับที่สาม: 2014
== อ้างอิง ==
== แหล่งข้อมูลอื่น ==
Holland U19 stats at OnsOranje 
Holland U20 stats at OnsOranje 
Holland U21 stats at OnsOranje 
นักฟุตบอลชาวดัตช์
ผู้เล่นในพรีเมียร์ลีก
ผู้เล่นในเอเรอดีวีซี
ผู้เล่นในยูเครนเนียนพรีเมียร์ลีก
ผู้เล่นสโมสรฟุตบอลดือนามอกือยิว
ผู้เล่นเปเอสเฟ ไอนด์โฮเฟิน
ผู้เล่นอาเซ็ด อัลก์มาร์
นักกีฬาจากอัมสเตอร์ดัม
นักฟุตบอลทีมชาติเนเธอร์แลนด์
ผู้เล่นในฟุตบอลโลก 2014
ผู้เล่นสโมสรฟุตบอลซันเดอร์แลนด์
ปีกฟุตบอล
กองหน้าฟุตบอล
นักฟุตบอลเฟแนร์บาห์แชสปอร์คูลือบือ
ผู้เล่นสโมสรฟุตบอลเบชิกทัชฌิมนัสติกคูลือบือ
ผู้เล่นในซือเปร์ลีก
เลรอย เฟอร์

เลรอย โยฮัน เฟอร์ (เกิดวันที่ 5 มกราคม ค.ศ. 1990) เป็นนักฟุตบอลชาวดัตช์ ผู้เล่นในตำแหน่งกองกลางให้กับไฟเยอโนร์ดและทีมชาติเนเธอร์แลนด์
เฟอร์มีชื่อเล่นหลายชื่อ โดยในสมัยเยาวชน เขามีชื่อเล่นว่า "เดอ อุยต์ไมเตอร์" ("The Bouncer") ซึ่งถูกเรียกโดยผู้ฝึกสอนทีมเยาวชนของไฟเยอโนร์ดอย่าง Jean-Paul van Gastel เนื่องจากลักษณะร่างกายของเฟอร์ที่แข็งแรง ชื่อเล่นอื่น ๆ อาทิ "เลอร์รา" และ "เฟโรวิช" เขาเคยถูกเปรียบเทียบกับปาทริก วีเยรา โดย กอร์ พ็อต ผู้ฝึกสอนของทีมชาติเนเธอร์แลนด์รุ่นอายุไม่เกิน 21 ปี เขากล่าวว่า ผู้เล่นทั้งสองคนมีความคล้ายกันมาก ทั้งในและนอกสนาม
== เกียรติประวัติ ==
ไฟเยอโนร์ด
KNVB Cup: 2007–08
รางวัลส่วนตัว
Rotterdam Talent of the Year: 2008
== อ้างอิง ==
== แหล่งข้อมูลอื่น ==
Official Leroy Fer profile on Feyenoord.nl
Kameraadjes Club: Leroy Fer
Voetbal International: Leroy Fer
Holland stats at OnsOranje
กองกลางฟุตบอล
นักฟุตบอลชาวดัตช์
ผู้เล่นในเอเรอดีวีซี
ผู้เล่นในพรีเมียร์ลีก
ผู้เล่นไฟเยอโนร์ด
ผู้เล่นสโมสรฟุตบอลตเว็นเตอ
ผู้เล่นสโมสรฟุตบอลนอริชซิตี
ผู้เล่นสโมสรฟุตบอลควีนส์พาร์กเรนเจอส์
ผู้เล่นสโมสรฟุตบอลสวอนซีซิตี
นักฟุตบอลทีมชาติเนเธอร์แลนด์
ผู้เล่นในฟุตบอลโลก 2014
บุคคลจากซูเทอร์เมร์
คูมาซี

คูมาซี (Kumasi เดิมสะกด Comassie หรือ Coomassie และมักสะกดว่า Kumase ในภาษาจวี) เป็นนครและเมืองหลวงของภูมิภาคอะชันตี ประเทศกานา เมืองอยู่ใกล้กับทะเลสาบโบซอมทเว เป็นเมืองศูนย์การกลางค้า อุตสาหกรรม และวัฒนธรรม ของจักรวรรดิอะชันตีในอดีต เมืองตั้งอยู่ทางทิศเหนือของอ่าวกินี อยู่ห่างราว  คูมาซีเป็นที่รู้จักว่าเป็น "เมืองแห่งสวน" เพราะเต็มไปด้วยดอกไม้และพืชพันธุ์ที่สวยงาม คูมาซีเป็นเมืองใหญ่อันดับที่ 2 ของประเทศกานา รองจากกรุงอักกรา เมืองหลวงประเทศ
==อ้างอิง==
เมืองในประเทศกานา
กูมานอวอ

กูมานอวอ (Куманово ; Kumanovo) เป็นนครในประเทศมาซิโดเนียเหนือ และศูนย์กลางการปกครองของเทศบาลกูมานอวอ เป็นเทศบาลที่มีประชากรมากที่สุดของประเทศ กูมานอวอตั้งอยู่เหนือระดับน้ำทะเล 
เมืองได้รับการเอ่ยถึงครั้งแรกในศตวรรษที่ 17 เดินทีเป็นที่ตั้งที่อยู่อาศัยของชาวเติร์ก และต่อมาโดยชาวแอลเบเนียที่เป็นมุสลิม ต่อมาชาวสลาฟได้เข้ามาอาศัยที่เมืองในช่วงปลายศตวรรษที่ 18 และต้นศตวรรษที่ 19 เมืองมีหอดูดาวทำจากหินขนาดใหญ่อายุ 4,000 ปี ที่โคคิโน ตั้งอยู่ทางทิศตะวันออกเฉียงเหนือของเมืองกูมานอวอ ห่างราว  และค้นพบเมื่อปี ค.ศ. 2001 ติดอยู่ในรายชื่ออันดับ 4 ของหอดูดาวเก่าโดยนาซา
เมืองมีอุตสาหกรรมเกี่ยวกับเหล็ก ยาสูบ เกษตรกรรม รองเท้า และสิ่งทอ ที่เป็นศูนย์กลางทางเศรษฐกิจ การค้า และวัฒนธรรมของประชากร 135,529 คน ของเมือง เมืองยังมีชื่อเสียงจากการเป็นสถานที่จัดเทศกาลดนตรีแจ๊ส ที่มีวงจากทั่วโลกมาร่วมงานนี้
==อ้างอิง==
เมืองในประเทศมาซิโดเนียเหนือ
อาเอสเอ็มเอล โฮลดิง

อาเอสเอ็มเอล โฮลดิง (ASML Holding N.V.) เป็นบริษัทสัญชาติดัตช์ผู้ผลิตระบบลิโทกราฟีแบบใช้แสง (photolithography) ที่ใหญ่ที่สุดในโลก อันเป็นเทคโนโลยีหลักในการสร้างวงจรไมโครอิเล็กทรอนิกส์ในปัจจุบัน
สำนักงานใหญ่ของบริษัทตั้งอยู่ที่เมืองเฟลด์โฮเฟิน ประเทศเนเธอร์แลนด์ มีศูนย์วิจัย พัฒนา สร้าง และประกอบตั้งอยู่ใกล้เคียงกัน มีสำนักงานย่อยกระจายออกไปใน 16 ประเทศทั่วโลก จดทะเบียนในตลาดหลักทรัพย์อัมสเตอร์ดัมและตลาดหลักทรัพย์แนสแด็ก ในชื่อ ASML
บริษัทก่อตั้งขึ้นเมื่อปี ค.ศ. 1984 โดยเป็นการร่วมทุนกันระหว่างบริษัท ASM International กับฟิลิปส์ ปัจจุบันเป็นบริษัทมหาชนโดยฟิลิปส์ถือหุ้นอยู่เพียงเล็กน้อย
== อ้างอิง ==
บริษัทของเนเธอร์แลนด์
บริษัทจดทะเบียนในตลาดหลักทรัพย์แนสแด็ก
หมู่เกาะภูเขาไฟ

หมู่เกาะภูเขาไฟ  หรือหมู่เกาะอิโวะ  เป็นกลุ่มเกาะสามกลุ่มของประเทศญี่ปุ่น ตั้งอยู่ทางใต้ของหมู่เกาะโองาซาวาระ ซึ่งเป็นส่วนหนึ่งของเทศบาลโองาซาวาระ มหานครโตเกียว เกาะทุกเกาะยังมีภูเขาไฟที่ปะทุอยู่ เป็นเกาะรูปโค้งที่ยาวไปทางใต้จนถึงหมู่เกาะมาเรียนา หมู่เกาะมีพื้นที่  มีประชากร 380 คน
 
หมู่เกาะโองาซาวาระ
ภูเขาไฟ
ภูเขาไฟ
เทือกเขาบอลข่าน

เทือกเขาบอลข่าน (บัลแกเรีย และ Стара планина,  Stara planina, "Old Mountain";, ) เป็นเทือกเขาทางตะวันออกของคาบสมุทรบอลข่าน เทือกเขามีความยาว 557 กิโลเมตร จากยอดเขาวรัชกาชูกา บริเวณเขตแดนระหว่างประเทศบัลแกเรียกับเซอร์เบีย มุ่งไปทิศตะวันออกผ่านกลางประเทศบัลแกเรียสู่จนถึงแหลมเอไมน์ บริเวณทะเลดำ จุดสูงสุดของเทือกเขา เรียกว่า บอเทฟ มีความสูง 2,376 เมตร เป็นยอดเขาสูงเป็นอันดับ 3 ของบัลแกเรีย รองจากริลา และพิริน ชื่อของเทือกเขาเป็นที่มาของชื่อ คาบสมุทรบอลข่าน
==อ้างอิง==
บอลข่าน
บอลข่าน
ยูโตะ โอโนะ

ยูโตะ โอโนะ (小野悠斗) เกิดวันที่ 28 กันยายน ค.ศ. 1991 ณ โยโกซูกะ จังหวัดคานางาวะ เป็นนักฟุตบอลชาวญี่ปุ่น ผู้ทำหน้าที่ให้แก่ทีมเชียงใหม่ ยูไนเต็ด ในไทยลีก 2
น้องชายของเขาชื่อยูจิเป็นนักฟุตบอลระดับอาชีพ ซึ่งทำหน้าที่ให้แก่ทีมกัมบะ โอซากะ เช่นกัน
== สโมสรอาชีพ ==
เมื่อวันที่ 17 มกราคม ค.ศ. 2020 ได้มีการยืนยันว่าโอโนะจะเข้าร่วมสโมสรสมุทรปราการ ซิตี้ ในไทยลีกสำหรับฤดูกาล 2020
== สถิติสโมสร ==
อัปเดตถึง 19 กุมภาพันธ์ ค.ศ. 2021
== อ้างอิง ==
== แหล่งข้อมูลอื่น ==
Profile at FC Gifu
ยูโตะ โอโนะ ที่ อินสตาแกรม
ยูโตะ โอโนะ ที่ ทวิตเตอร์
ยูเตะ โอโนะ ที่ เฟซบุ๊ก
นักฟุตบอลชาวญี่ปุ่น
ผู้เล่นในเจลีก ดิวิชัน 2
กองกลางฟุตบอล
จงกล ไกรฤกษ์

ร้อยโท จงกล ไกรฤกษ์ อดีตรองประธานสภาผู้แทนราษฎร คนที่ 2 ในปี พ.ศ. 2500 อดีตสมาชิกสภาผู้แทนราษฎรจังหวัดพิษณุโลก 3 สมัย
== ประวัติ ==
ร.ท.จงกล เป็นบุตรของขุนเสาวรักษ์บรรณาคม (ชิด ไกรฤกษ์) จบโรงเรียนนายร้อยพระจุลจอมเกล้า ในปี 2465 และสอบได้เป็นอันดับ 2 ของโรงเรียนเสนาธิการทหาร เขาสมรสกับนางสำนึง ไกรฤกษ์ (สกุลเดิม อมาตยกุล) มีบุตรคือ โกศล ไกรฤกษ์ อดีตรองนายกรัฐมนตรี และเป็นปู่ของจุติ ไกรฤกษ์
จงกล เริ่มชีวิตราชการทหารที่จังหวัดนครราชสีมา ต่อมาได้ย้ายมารับตำแหน่งเสนาธิการ มณฑลทหารบกจังหวัดพิษณุโลก (กองทัพที่ 3) เขาเป็นนายทหารประจำพระองค์ของ พลเอก พระวรวงศ์เธอ พระองค์เจ้าบวรเดช อดีตเสนาบดีกลาโหม ในวันที่ 11 ตุลาคม พ.ศ. 2476 ที่ได้นำทหารจากหัวเมืองหลายจังหวัด รวมทั้ง ร.ท.จงกล ไกรฤกษ์ ที่ยกกำลังจากพิษณุโลกเข้ายึดพื้นที่ดอนเมือง แต่การเจรจากับ "คณะราษฎร" ไม่เป็นผล เกิดการปะทะกัน และคณะกู้บ้านเมืองเป็นฝ่ายพ่ายแพ้ อันเป็นที่มาของ "กบฏบวรเดช" ทำให้เขาถูกจำคุกนาน 11 ปี ทั้งที่เรือนจำบางขวาง และที่เกาะตะรุเตา
หลังจากพ้นโทษกลับมา ร.ท.จงกล ได้ลงสมัครรับเลือกตั้งสมาชิกสภาผู้แทนราษฎรจังหวัดพิษณุโลก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และได้รับเลือกตั้งเป็น ส.ส.สมัยแรก จากนั้นก็ได้รับเลือกอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ซึ่งในครั้งนี้สมัครในนามพรรคเสรีมนังคศิลา และ ร.ท.จงกล ได้รับเลือกเป็นรองประธานสภาผู้แทนราษฎร คนที่ 2 ในสภาผู้แทนราษฎรไทย ชุดที่ 8 ระหว่างวันที่ 16 มีนาคม - 16 กันยายน พ.ศ. 2500
ร้อยโท จงกล ไกรฤกษ์ ถึงแก่อนิจกรรมเมื่อวันที่ 21 สิงหาคม พ.ศ. 2511 มีพิธีพระราชทานเพลิงศพเมื่อวันที่ 15 มกราคม พ.ศ. 2513 ณ วัดมกุฏกษัตริยารามราชวรวิหาร
== เครื่องราชอิสริยาภรณ์ ==
== อ้างอิง ==
บุคคลจากจังหวัดพิษณุโลก
นักธุรกิจชาวไทย
นักการเมืองไทย
พรรคเสรีมนังคศิลา
พรรคประชาธิปัตย์
รองประธานสภาผู้แทนราษฎรไทย
สมาชิกสภาผู้แทนราษฎรจังหวัดพิษณุโลก
บุคคลจากโรงเรียนนายร้อยพระจุลจอมเกล้า
ผู้ได้รับเครื่องราชอิสริยาภรณ์ ท.ม.
สกุลไกรฤกษ์
เกาะสจวร์ต

เกาะสจวร์ต (Stewart Island) เป็นเกาะใหญ่เป็นอันดับ 3 ของประเทศนิวซีแลนด์ ตั้งอยู่ใต้เกาะใต้  โดยมีช่องแคบโฟโวคั่น เกาะมีรูปร่างสามเหลี่ยม มีพื้นที่ 1,746 กม² เกาะมีลักษณะเป็นเนินเขา (มีระดับสูงถึง 980 เมตร) เป็นป่าหนาแน่น มีนกที่บินไม่ได้ อย่าง นกเพนกวิน ด้วยเหตุเพราะมีนักล่าน้อย
เกาะสจวร์ตมีประชากรอาศัยเบาบาง เศรษฐกิจของเกาะขึ้นอยู่กับการท่องเที่ยวในช่วงฤดูร้อนและการจับปลา ประชากรที่อยู่อาศัยถาวรมีอยู่ 408 คน จากข้อมูลปี ค.ศ. 2018 ส่วนใหญ่อาศัยอยู่ที่โอบันที่ตั้งอยู่ทางฝั่งตะวันออกของเกาะ มีเรือข้ามฟากจากเมืองบลัฟฟ์ของเกาะใต้
==อ้างอิง==
สจวร์ต
ซุนลอง

ซุนลอง (孫朗) ในภาษาจีนฮกเกี้ยน หรือ ซุนหล่าง ในภาษาจีนกลาง. เป็นบุตรชายของขุนศึก ซุนเกี๋ยน ผู้มีชีวิตระหว่างปลาย ราชวงศ์ฮั่นตะวันออก. เขาเป็นน้องชายต่างมารดาของ ซุนกวน ปฐมจักรพรรดิแห่ง ง่อก๊ก ใน ยุคสามก๊ก.
ความโชคร้ายของซุนลองเริ่มต้นขึ้นเมื่อ ค.ศ. 222 ไม่นานหลังจากที่ซุนกวนมีชัยชนะเหนือ เล่าปี่ ใน ยุทธการที่อิเหลง. จักรพรรดิแห่ง วุยก๊ก โจผี, มีพระบัญชาให้เคลื่อนทัพเป็น 3 ทางเพื่อโจมตีง่อก๊ก. ทางหนึ่งนำโดย โจฮิว ซึ่งนำกองทัพของเขามายัง ตงเค้า ที่ป้องกันโดย ลิห้อม หนึ่งในขุนพลผู้ร่วมก่อตั้งง่อก๊กโดยซุนลองเป็นขุนพลภายใต้การบังคับบัญชาของลิห้อม. อย่างไรก็ตามในช่วงต้นของสงคราม,ซุนลองได้ก่ออุบัติเหตุขึ้นเมื่อเผาค่ายของตนเอง, ทำลายเสบียงของกองทัพจำนวนมหาศาล.
ถึงแม้กองทัพง่อจะได้ชัยชนะแต่ซุนลองก็ถูกถอดออกจากตำแหน่งในกองทัพ, ถูกขับออกจากตระกูลซุน ถูกบังคับให้เปลี่ยนชื่อเป็น เต็งลอง และถูกคุมขังอยู่ภายในบ้าน
== อ้างอิง ==
Chen, Shou (3rd century). Records of the Three Kingdoms (Sanguozhi).
Luo, Guanzhong (14th century). Romance of the Three Kingdoms (Sanguo Yanyi).
Pei, Songzhi (5th century). Annotations to Records of the Three Kingdoms (Sanguozhi zhu).
บุคคลในยุคสามก๊ก
บุคคลในยุคราชวงศ์ฮั่นตะวันออก
บุคคลในยุคราชวงศ์ฮั่น
แม่น้ำลัวร์

แม่น้ำลัวร์ (Loire; Léger; Liger) เป็นแม่น้ำสายยาวที่สุดของประเทศฝรั่งเศส มีความยาวเป็นอันดับ 171 ของโลก มีความยาว   มีพื้นที่ระบายน้ำ  หรือมากกว่า 1 ใน 5 ของพื้นที่ทั้งหมดของฝรั่งเศส มีอัตราน้ำไหลเฉลี่ยเป็นครึ่งหนึ่งของแม่น้ำโรน ต้นน้ำอยู่บริเวณมาซิฟซ็องทราล (Massif Central) ไหลไปทางเหนือผ่านเมืองเนอแวร์ไปยังเมืองออร์เลอ็อง จากนั้นไปทางทิศตะวันตกผ่านเมืองตูร์และน็องต์ ไหลลงอ่าวบิสเคย์ มหาสมุทรแอตแลนติก ที่เมืองแซ็ง-นาแซร์
==อ้างอิง==
ลัวร์
สุสานหลวงตะวันออกแห่งราชวงศ์ชิง

สุสานหลวงตะวันออกแห่งราชวงศ์ชิง (; แมนจู:; dergi ergi munggan; Eastern Qing tombs) หรือ "ชิงตงหลิง" เป็นสถานที่ฝังพระศพจักรพรรดิแห่งราชวงศ์ชิง อยู่ห่างจากกรุงปักกิ่งไปทางตะวันออกเฉียงเหนือ 125 กิโลเมตร ตั้งอยู่ที่เมืองจวินฮว่า มณฑลเหอเป่ย เป็นสุสานที่มีขนาดใหญ่ที่สุด สมบูรณ์ที่สุดและได้รับการอนุรักษ์ไว้อย่างดีที่สุดในประเทศจีน สุสานแห่งนี้เริ่มต้นสร้างขึ้นในสมัยจักรพรรดิซุ่นจื้อ เป็นที่ฝังพระบรมศพของจักรพรรดิ 5 พระองค์ คือ จักรพรรดิซุ่นจื้อ จักรพรรดิคังซี จักรพรรดิเฉียนหลง จักรพรรดิเสียนเฟิง จักรพรรดิถงจื้อ พระจักรพรรดินี 15 พระองค์ เช่น ซูสีไทเฮา ซูอันไทเฮา และจักรพรรดินีเซี่ยวจฺวัง พระพันปีหลวง (พระมารดาของจักรพรรดิซุ่นจื้อ) พระสนม 136 คน องค์ชายอีก 3 องค์และองค์หญิงอีก 2 องค์
สุสานล้อมรอบด้วยภูเขา Changrui, Jinxing , Huanghua และ Yingfei Daoyang  สุสานซับซ้อนทอดยาวไปทั่วพื้นที่ทั้งหมด 80 ตารางกิโลเมตร (31 ตารางไมล์)
สุสานหลวงแห่งนี้ได้รับการขึ้นทะเบียนเป็นมรดกโลกในการประชุมคณะกรรมการสมัยที่ 24 ของยูเนสโก เมื่อปี ค.ศ. 2000 และได้มีการขึ้นทะเบียนเพิ่มเติมเมื่อปี ค.ศ. 2003 และ ค.ศ. 2004
== อ้างอิง ==
สุสานในประเทศจีน
แหล่งมรดกโลก
ส
ด็อยท์เชอพ็อสท์

ด็อยท์เชอพ็อสท์ อาเก (Deutsche Post AG) เป็นเครือบริษัทข้ามชาติสัญชาติเยอรมันให้บริการขนส่งพัสดุและการจัดการห่วงโซ่อุปทาน มีสำนักงานใหญ่ตั้งอยู่ที่บ็อน ประเทศเยอรมนี เป็นบริษัทขนส่งสารที่ใหญ่ที่สุดในโลก นำส่งจดหมายกว่า 61 ล้านฉบับต่อวันในเยอรมนี และเข้าควบรวมกิจการของดีเอชแอลเมื่อปี ค.ศ. 1998 จัดตั้งเป็นแผนกส่งสารแบบเร่งด่วน มีสำนักงานอยู่ในกว่า 220 ประเทศทั่วโลก
ด็อยท์เชอพ็อสท์ มีจุดกำเนิดจากไปรษณีย์เยอรมนีที่แปรรูปเป็นเอกชนในปี ค.ศ. 1995 และเปลี่ยนชื่อเป็น ด็อยท์เชอพ็อสท์ จากนั้นได้ขยายธุรกิจด้วยการเข้าซื้อกิจการในภาคธุรกิจต่าง ๆ ทั้งในและต่างประเทศ มีรายได้ 57,334 ล้านยูโรเมื่อปี ค.ศ. 2016 และกำไรสุทธิ 2,640 ล้านยูโร ปันผลให้ผู้ถือหุ้นก่อนหักภาษีร้อยละ 27.7 จดทะเบียนในตลาดหลักทรัพย์แฟรงก์เฟิร์ต
== อ้างอิง ==
บริษัทข้ามชาติ
บริษัทของเยอรมนี
บริษัทจดทะเบียนในตลาดหลักทรัพย์แฟรงเฟิร์ต
ตูร์

ตูร์ (Tours) เป็นนครทางตะวันตกของประเทศฝรั่งเศส เป็นศูนย์กลางการปกครองของจังหวัดแอ็งเดรลัวร์ เป็นเมืองใหญ่ที่สุดของแคว้นซ็องทร์-วาลเดอลัวร์ จากข้อมูลปี ค.ศ. 2012 เมืองมีประชากร 134,978 คน ส่วนเขตมหานครมีประชากร 483,744 คน
เมืองตูร์ตั้งอยู่ฝั่งล่างของแม่น้ำตูร์ ระหว่างเมืองออร์เลอ็องกับชายฝั่งมหาสมุทรแอตแลนติก ตูร์ยังเป็นจุดเส้นชัยของการแข่งขันจักรยานประจำปี ปารีส–ตูร์
เมืองในประเทศฝรั่งเศส
ด็อยท์เชอเทเลอค็อม

ด็อยท์เชอเทเลอค็อม อาเก (Deutsche Telekom AG) เป็นเครือบริษัทข้ามชาติสัญชาติเยอรมันที่ให้บริการด้านโทรคมนาคม มีสำนักงานใหญ่อยู่ที่บ็อน ประเทศเยอรมนี เป็นผู้ให้บริการโทรคมนาคมที่ใหญ่ที่สุดในยุโรปเมื่อวัดจากรายได้ ก่อตั้งขึ้นเมื่อปี ค.ศ. 1995 เมื่อมีการแปรรูปกิจการไปรษณีย์เยอรมนีเป็นเอกชน ปัจจุบันมีบริษัทลูกมากมายทั่วโลกโดยมักใช้ชื่อ ที-โมบายล์
รัฐบาลเยอรมนีเข้าถือหุ้นในบริษัทร้อยละ 14.5 ของหุ้นทั้งหมด (เมษายน ค.ศ. 2020) ส่วนอีกร้อยละ 17.4 เป็นของธนาคาร KfW ของรัฐบาล ปัจจุบันจดทะเบียนในตลาดหลักทรัพย์แฟรงก์เฟิร์ต
== อ้างอิง ==
บริษัทข้ามชาติ
บริษัทของเยอรมนี
บริษัทจดทะเบียนในตลาดหลักทรัพย์แฟรงเฟิร์ต
สุสานหลวงตะวันตกแห่งราชวงศ์ชิง

สุสานหลวงตะวันตกแห่งราชวงศ์ชิง (; แมนจู:; wargi ergi munggan; Western Qing tombs) หรือ "ชิงซีหลิง" เป็นสถานที่ฝังพระศพจักรพรรดิแห่งราชวงศ์ชิง อยู่ห่างจากกรุงปักกิ่งไปทางตะวันตกเฉียงใต้ 140 กิโลเมตร ตั้งอยู่ที่เมืองเป่าติ้ง  มณฑลเหอเป่ย ประเทศจีน สุสานแห่งนี้เริ่มต้นสร้างขึ้นในสมัยจักรพรรดิยงเจิ้ง ประกอบด้วยสุสานหลวงสี่แห่งที่ฝังพระศพของพระบรมวงศานุวงศ์ 78 พระองค์ รวมถึงจักรพรรดิราชวงศ์ชิง 4 พระองค์ คือ จักรพรรดิยงเจิ้ง จักรพรรดิเจียชิ่ง จักรพรรดิเต้ากวง จักรพรรดิกวังซวี่ พระจักรพรรดินี พระสนม องค์ชายและองค์หญิง รวมถึงข้าราชการอื่น ๆ
สุสานหลวงแห่งนี้ได้รับการขึ้นทะเบียนเป็นมรดกโลกในการประชุมคณะกรรมการสมัยที่ 24 ของยูเนสโก เมื่อปี ค.ศ. 2000 และได้มีการขึ้นทะเบียนเพิ่มเติมเมื่อปี ค.ศ. 2003 และ ค.ศ. 2004
== อ้างอิง ==
สุสานในประเทศจีน
แหล่งมรดกโลก
สถานที่ท่องเที่ยวระดับ AAAAA ในประเทศจีน
ประเทศแซมเบียในโอลิมปิกฤดูร้อน 2016

ประเทศแซมเบีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติแซมเบียได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
== นักกีฬาแบ่งตามชนิดกีฬา ==
== กรีฑา ==
ผลการแข่งขัน 
{|class=wikitable style="font-size:90%"
|-
!rowspan="2"|นักกีฬา
!rowspan="2"|รายการ
!colspan="2"|ฮีท
!colspan="2"|ก่อนรองฯ
!colspan="2"|รองฯ
!colspan="2"|ชิงชนะเลิศ
|-style="font-size:95%"
!ผล
!อันดับ
!ผล
!อันดับ
!ผล
!อันดับ
!ผล
!อันดับ
|-align=center
|align=left|Jordan Chipangama
|align=left|Men's marathon
|colspan=6 
|2:24:58
|93
|-align=center
|align=left|Gerald Phiri
|align=left|Men's 100 m
|colspan=2 
|10.27
|4
|colspan=4|Did not advance
|-align=center
|align=left|Kabange Mupopo
|align=left|Women's 400 m
|51.76
|2 Q
|colspan=2 
|52.04
|7
|colspan=2|Did not advance
|}
== ดูเพิ่ม ==
ประเทศแซมเบียในพาราลิมปิกฤดูร้อน 2016
== อ้างอิง ==
แซมเบีย
ประเทศวานูวาตูในโอลิมปิกฤดูร้อน 2016

ประเทศวานูวาตู เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติวานูวาตูได้ส่งทีมนักกีฬาที่ผ่านการคัดเลือกทั้งหมด 4 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
== นักกีฬาแบ่งตามชนิดกีฬา ==
== ยูโด ==
ผลการแข่งขัน 
== ดูเพิ่ม ==
ประเทศวานูวาตูในพาราลิมปิกฤดูร้อน 2016
== อ้างอิง ==
วานูวาตู
ประเทศอุรุกวัยในโอลิมปิกฤดูร้อน 2016

ประเทศอุรุกวัย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติอุรุกวัยได้ส่งทีมนักกีฬาที่ผ่านการคัดเลือกทั้งหมด 17 คน เข้าร่วมแข่งขันใน 8 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
== นักกีฬาแบ่งตามชนิดกีฬา ==
== กรีฑา ==
ผลการแข่งขัน 
{|class=wikitable style="font-size:90%"
|-
!rowspan="2"|นักกีฬา
!rowspan="2"|รายการ
!colspan="2"|ฮีท
!colspan="2"|รองฯ
!colspan="2"|ชิงชนะเลิศ
|-style="font-size:95%"
!ผล
!อันดับ
!ผล
!อันดับ
!ผล
!อันดับ
|- align=center
|align=left|Andrés Silva
|align=left|400 m hurdles
|49.21
|3 Q
|49.75
|6
|colspan=2|Did not advance
|- align=center
|align=left|Martín Cuestas
|align=left rowspan=3|Marathon
|colspan=4 
|2:28:10
|110
|-align=center
|align=left|Nicolás Cuestas
|colspan=4 
|2:17:44
|40
|-align=center
|align=left|Andrés Zamora
|colspan=4 
|2:18:36
|50
|}
== ดูเพิ่ม ==
ประเทศอุรุกวัยในพาราลิมปิกฤดูร้อน 2016
== อ้างอิง ==
อุรุกวัย
ประเทศยูกันดาในโอลิมปิกฤดูร้อน 2016

ประเทศยูกันดา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติยูกันดาได้ส่งทีมนักกีฬาที่ผ่านการคัดเลือกทั้งหมด 21 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
== นักกีฬาแบ่งตามชนิดกีฬา ==
== กรีฑา ==
ผลการแข่งขัน 
{|class=wikitable style="font-size:90%"
|-
!rowspan="2"|นักกีฬา
!rowspan="2"|รายการ
!colspan="2"|ฮีท
!colspan="2"|รองฯ
!colspan="2"|ชิงชนะเลิศ
|-style="font-size:95%"
!ผล
!อันดับ
!ผล
!อันดับ
!ผล
!อันดับ
|-align=center
|align=left|Ronald Musagala
|align=left|1500 m
|3:38.45
|4 Q
|3:40.37
|5 Q
|3:51.68
|11
|-align=center
|align=left|Joshua Kiprui Cheptegei
|align=left rowspan=3|5000 m
|13:25.70
|4 Q
|colspan=2 
|13:09.17
|8
|-align=center
|align=left|Jacob Kiplimo
|13:30.40
|11
|colspan=2 
|colspan=2|Did not advance
|-align=center
|align=left|Phillip Kipyego
|13:24.66 SB
|11
|colspan=2 
|colspan=2|Did not advance
|-align=center
|align=left|Joshua Kiprui Cheptegei
|align=left rowspan=3|10000 m
|colspan=4 
|27:10.06 PB
|6
|-align=center
|align=left|Moses Kurong
|colspan=4 
|28:03.38
|22
|-align=center
|align=left|Timothy Toroitich
|colspan=4 
|28:04.84
|23
|-align=center
|align=left|Jacob Araptany
|align=left rowspan=2|3000 m steeplechase
|8:21.53
|2 Q
|colspan=2 
|colspan=2|
|-align=center
|align=left|Benjamin Kiplagat
|8:30.76
|6
|colspan=2 
|colspan=2 |Did not advance
|-align=center
|align=left|Jackson Kiprop
|align=left rowspan=3|Marathon
|colspan=4 
|2:22:09
|80
|-align=center
|align=left|Stephen Kiprotich
|colspan=4 
|2:13:32
|14
|-align=center
|align=left|Solomon Mutai
|colspan=4 
|2:11:49
|8
|}
== ดูเพิ่ม ==
ประเทศยูกันดาในพาราลิมปิกฤดูร้อน 2016
== อ้างอิง ==
ยูกันดา
ประเทศเติร์กเมนิสถานในโอลิมปิกฤดูร้อน 2016

ประเทศเติร์กเมนิสถาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเติร์กเมนิสถานได้ส่งทีมนักกีฬาที่ผ่านการคัดเลือกทั้งหมด 9 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
== นักกีฬาแบ่งตามชนิดกีฬา ==
== กรีฑา ==
ผลการแข่งขัน 
{|class=wikitable style="font-size:90%"
|-
!rowspan="2"|นักกีฬา
!rowspan="2"|รายการ
!colspan="2"|คัดเลือก
!colspan="2"|ชิงชนะเลิศ
|-style="font-size:95%"
!ผล
!อันดับ
!ผล
!อันดับ
|-align=center
|align=left|Amanmurad Hommadov
|align=left|Hammer throw
|61.99
|30
|colspan=2|Did not advance
|}
== ดูเพิ่ม ==
ประเทศเติร์กเมนิสถานในพาราลิมปิกฤดูร้อน 2016
== อ้างอิง ==
เติร์กเมนิสถาน
คอร์เกิม

คอร์เกิม (Gorinchem หรือ Gorkum) เป็นนครและเทศบาลทางทิศตะวันตกของประเทศเนเธอร์แลนด์ ในจังหวัดเซาท์ฮอลแลนด์ เทศบาลมีพื้นที่ 21.93 ตารางกิโลเมตร และพื้นที่น้ำ 3.01 ตารางกิโลเมตร เมืองมีประชากร  คนใน ค.ศ. 
==อ้างอิง==
== แหล่งข้อมูลอื่น==
เว็บไซต์ทางการ
เมืองในจังหวัดเซาท์ฮอลแลนด์
ลาแซ็วดูร์เฌ็ลย์

ลาแซ็วดูร์เฌ็ลย์ (La Seu d'Urgell) หรือ เซโอเดอูร์เฆล (Seo de Urgel) เป็นเมืองในจังหวัดแยย์ดา แคว้นกาตาลุญญา ประเทศสเปน ตั้งอยู่ที่จุดบรรจบระหว่างแม่น้ำเซกรากับแม่น้ำบาลิรา ในเทือกเขาพิรินี เป็นเมืองหลักของโกมาร์กาอัลตูร์เฌ็ลย์และเป็นถิ่นพำนักของอัครมุขนายกแห่งอูร์เฌ็ลย์ซึ่งเป็นหนึ่งในผู้ปกครองร่วมแห่งประเทศอันดอร์รา
โกมาร์กาอัลตูร์เฌ็ลย์เป็นประตูสู่อันดอร์ราทางทิศใต้ ระยะทางที่ใกล้กับศูนย์กลางประชากรและกิจกรรมทางเศรษฐกิจดังกล่าวเป็นหนึ่งในปัจจัยหลักของการพัฒนาเมืองลาแซ็วดูร์เฌ็ลย์ภายในดินแดนปิริแน็วและอารัน บริเวณติดกับเขตเมืองเก่าของลาแซ็วดูร์เฌ็ลย์เป็นที่ตั้งของอุทยานโอลิมปิกเซกราซึ่งสร้างขึ้นใน ค.ศ. 1990 เพื่อใช้จัดการแข่งขันพายเรือแคนูและเรือคายักในมหกรรมกีฬาโอลิมปิกฤดูร้อน ค.ศ. 1992
== อ้างอิง ==
เมืองในแคว้นกาตาลุญญา
นกพัฟฟินแอตแลนติก

นกพัฟฟินแอตแลนติก (Fratercula arctica) เป็นสปีชีส์หนึ่งของนกทะเลที่อยู่ในวงศ์นกอ็อก (Alcidae) พบได้เฉพาะในบริเวณมหาสมุทรแอตแลนติก นกพัฟฟินแอตแลนติกผสมพันธุ์ในบริเวณประเทศไอซ์แลนด์ ประเทศนอร์เวย์ กรีนแลนด์ รัฐนิวฟันด์แลนด์และแลบราดอร์ หมู่เกาะฟาโร รัฐเมน และบางส่วนของบริเตนใหญ่ นกพัฟฟินแอตแลนติดพบได้มากในหมู่เกาะเวสมาร์นายาสของประเทศไอซ์แลนด์
ตั้งแต่ปี พ.ศ. 2558 เป็นต้นมา สหภาพระหว่างประเทศเพื่อการอนุรักษ์ธรรมชาติได้จัดให้นกพัฟฟินแอตแลนติกอยู่ในประเภทสิ่งมีชีวิตที่เกือบอยู่ในข่ายใกล้การสูญพันธุ์ จากเดิมที่เคยอยู่ในประเภทสิ่งมีชีวิตที่มีความเสี่ยงต่ำต่อการสูญพันธุ์ เนื่องจากจำนวนประชากรที่ลดลงอย่างรวดเร็ว ถึงแม้ว่าจะยังมีจำนวนประชากรขนาดใหญ่และอยู่ในวงกว้างก็ตาม และเมื่อปี พ.ศ. 2561 องค์การชีวปักษานานาชาติได้รายงานว่านกพัฟฟินแอตแลนติกเป็นสิ่งมีชีวิตที่มีความเสี่ยงต่อการสูญพันธุ์
==อ้างอิง==
พัฟฟินแอตแลนติก
นกที่พบในทวีปยุโรป
ฟิเกรัส

ฟิเกรัส (Figueres; Figueras) เป็นเมืองหลักของโกมาร์กาอาลัมปูร์ดาในจังหวัดฌิโรนา แคว้นกาตาลุญญา ประเทศสเปน ชื่อเมืองในภาษากาตาลามีความหมายตรงตัวว่า "ต้นมะเดื่อ"
ฟิเกรัสเป็นบ้านเกิดของศิลปินซัลบาโด ดาลี และเป็นที่ตั้งของโรงละคร-พิพิธภัณฑ์ดาลี พิพิธภัณฑ์ขนาดใหญ่ซึ่งดาลีเป็นผู้ออกแบบเองและดึงดูดนักท่องเที่ยวจำนวนมาก นอกจากนี้ยังเป็นบ้านเกิดของนาร์ซิส มุนตูริอ็อล ผู้ประดิษฐ์เรือดำน้ำขับเคลื่อนด้วยเครื่องยนต์ที่ประสบความสำเร็จเป็นคนแรก และโมนิกา นารังโฆ หนึ่งในนักร้องชาวสเปนที่มียอดขายผลงานมากที่สุดในคริสต์ทศวรรษ 1990 และ 2000
== อ้างอิง ==
เมืองในแคว้นกาตาลุญญา
แอร์ลิควิด

แอร์ ลิควิด (Air Liquide S.A.) เป็นบริษัทข้ามชาติสัญชาติฝรั่งเศสที่ให้บริการแก๊สสำหรับอุตสาหกรรมและทางการแพทย์ เคมี และอิเล็กทรอนิกส์ เป็นบริษัทจำหน่ายแก๊สอุตสาหกรรมที่ทำรายได้สูงสุดเป็นอันดับสองของโลก ให้บริการในกว่า 80 ประเทศ ก่อตั้งขึ้นเมื่อปี ค.ศ. 1902
ปัจจุบันมีสำนักงานใหญ่อยู่ที่กรุงปารีส ประเทศฝรั่งเศส และมีศูนย์กลางภูมิภาคอยู่ในญี่ปุ่น ฮิวสตัน นูอาร์ก (รัฐเดลาแวร์) แฟรงก์เฟิร์ต เซี่ยงไฮ้ และดูไบ มีส่วนวิจัยและพัฒนาเพื่อป้อนแก๊สให้กับภาคอิเล็กทรอนิกส์ อาหาร และเคมี จดทะเบียนอยู่ในตลาดหลักทรัพย์ปารีส (Paris Stock Exchange)
== อ้างอิง ==
บริษัทข้ามชาติ
บริษัทของฝรั่งเศส
แอกซ่า

แอกซ่า (Axa S.A.) เป็นบริษัทข้ามชาติสัญชาติฝรั่งเศสในธุรกิจประกัน สำนักงานใหญ่ตั้งอยู่ในกรุงปารีส และให้บริการในยุโรปตะวันตก อเมริกาเหนือ ภูมิภาคอินเดียแปซิฟิก ตะวันออกกลาง และแอฟริกา นอกจากนี้มีบริการด้านการจัดการการลงทุนและบริการด้านการเงินอื่น ๆ จดทะเบียนในตลาดหลักทรัพย์ยูโรเน็กซต์ปารีส
== อ้างอิง ==
บริษัทข้ามชาติ
บริษัทของฝรั่งเศส
อูล็อต

อูล็อต (Olot) เป็นเมืองหลักของโกมาร์กาการ็อตชาในจังหวัดฌิโรนา แคว้นกาตาลุญญา ประเทศสเปน เมืองนี้มีชื่อเสียงด้านภูมิทัศน์ธรรมชาติซึ่งรวมถึงภูเขาไฟสี่ลูกซึ่งสงบแล้วและกระจายอยู่รอบ ๆ ใจกลางเมือง เขตเทศบาลเมืองอูล็อตเป็นส่วนหนึ่งของอุทยานธรรมชาติพื้นที่ภูเขาไฟการ็อตชา นอกจากนี้อูล็อตยังเป็นที่รู้จักกันดีในด้านกิจกรรมทางวัฒนธรรมจากขบวนการทางศิลปะในอดีต เช่น สกุลศิลปะอูล็อตหรือโรงงานภาพทางศาสนา ซึ่งมีส่วนทำให้เมืองนี้ได้เป็นที่ตั้งของวิทยาลัยศิลปะและการออกแบบขั้นสูงอูล็อต ซึ่งเป็นสถาบันการออกแบบ ศิลปะ และงานฝีมือหลักของจังหวัดฌิโรนา
== อ้างอิง ==
เมืองในแคว้นกาตาลุญญา
บิก

บิก (Vic; Vich) เป็นเมืองหลักของโกมาร์กาอูโซนา ในจังหวัดบาร์เซโลนา แคว้นกาตาลุญญา ประเทศสเปน ตั้งอยู่ห่างจากบาร์เซโลนาประมาณ 69 กิโลเมตร (43 ไมล์) และห่างจากฌิโรนาประมาณ 60 กิโลเมตร (37 ไมล์)
== อ้างอิง ==
เมืองในแคว้นกาตาลุญญา
มันแรซา

มันแรซา (Manresa) หรือ มันเรซา (Manresa) เป็นเมืองหลักของโกมาร์กาบาเฌิส ตั้งอยู่ริมฝั่งแม่น้ำการ์ดาเนบริเวณตอนกลางของแคว้นกาตาลุญญา ประเทศสเปน เป็นเขตอุตสาหกรรมสิ่งทอ โลหะ และแก้ว บ้านเรือนในเมืองกระจายตัวรอบ ๆ มหาวิหารซันตามาริอาดาลาแซ็ว นักบุญอิกเนเชียสแห่งโลโยลาหยุดพักเพื่อสวดภาวนาในเมืองนี้ระหว่างทางกลับจากทิวเขามุนซาร์รัตใน ค.ศ. 1522 นอกจากนี้ยังเข้าไปอยู่ในถ้ำใกล้กับเมืองเป็นเวลาหนึ่งปี เพื่อสวดภาวนาและใช้โทษบาป ดังนั้น มันแรซาจึงเป็นหนึ่งในสถานที่แสวงบุญสำหรับชาวคาทอลิก
ระหว่างการบุกยึดครองของนโปเลียน กองกำลังอาสาสมัครของมันแรซาเอาชนะกองทัพฝรั่งเศสได้ในช่องเขาอัลบรุก (เดือนมิถุนายน ค.ศ. 1808) แต่ฝรั่งเศสก็เผาและทำลายหลายส่วนของเมืองขณะถอนทัพออกไป หลังจากขับไล่กองทัพของนโปเลียนออกไปแล้ว ชาวมันแรซาก็สร้างเมืองขึ้นมาใหม่จากซากปรักหักพัง
== อ้างอิง ==
เมืองในแคว้นกาตาลุญญา